Den frivillige organisation Nordjysk Dyreredning stopper efter ni år, hvor de har hjulpet dyr i Nordjylland og resten af Danmark. Organisationen tager de sidste sager ind indtil d. 30. juni, og stifteren Sysser Nørholm fra Vodskov håber på, at være færdige med de sidste sager i slutningen af august, hvor organisationen lukker helt ned. Det er på grund af lovgivningen og økonomien, at Sysser Nørholm nu vælger at lukke Nordjysk Dyreredning ned. På Facebook takker Sysser Nørholm alle de frivillige og dem, der hjulpet til igennem årene. Derudover opfordrer de folk til, at støtte andre organisationer, der hjælper vanrøgtede dyr. - Vi kommer ikke nogen vegne. Jeg føler, at vi beskytter dem der vanrøgter dyrene i stedet for dyrerne. Jeg føler ikke, at jeg kan gøre noget på grund af lovgivningen, siger Sysser Nørholm. Facebook-opslaget kan læses herunder:
Organisationen Nordjysk Dyreredning lukker ned. Igennem ni år har organisationen hjulpet dyr, men nu er der slut.